CELEX: 32010D0737
Language: sk
Date: 2010-12-02 00:00:00
Title: 2010/737/EÚ: Rozhodnutie Komisie z  2. decembra 2010 , ktorým sa ustanovujú triedy reakcie na oheň pre určité stavebné výrobky, pokiaľ ide o oceľové plechy s polyesterovou úpravou a s plastizolovou úpravou [oznámené pod číslom K(2010) 389]  Text s významom pre EHP

3.12.2010   
            
            
               SK
            
            
               Úradný vestník Európskej únie
            
            
               L 317/39
            
         ROZHODNUTIE KOMISIE
   z 2. decembra 2010,
   ktorým sa ustanovujú triedy reakcie na oheň pre určité stavebné výrobky, pokiaľ ide o oceľové plechy s polyesterovou úpravou a s plastizolovou úpravou
   [oznámené pod číslom K(2010) 389]
   (Text s významom pre EHP)
   (2010/737/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky (1), a najmä na jej článok 20 ods. 2 písm. a),
   po porade so Stálym výborom pre stavebníctvo,
   keďže:
   
               (1)
            
            
               V smernici 89/106/EHS sa uvádza, že s cieľom zohľadniť rôzne úrovne ochrany stavebných prác na vnútroštátnej, regionálnej alebo miestnej úrovni môže byť potrebné vytvoriť vo vysvetľujúcich dokumentoch triedy zodpovedajúce vlastnostiam výrobkov z hľadiska každej základnej požiadavky. Tieto dokumenty sa uverejnili ako Oznámenie Komisie k vysvetľujúcim dokumentom smernice 89/106/EHS (2).
            
         
               (2)
            
            
               V súvislosti so základnou požiadavkou bezpečnosti v prípade požiaru sa vo vysvetľujúcom dokumente č. 2 uvádza istý počet navzájom prepojených opatrení, ktoré spoločne definujú stratégiu protipožiarnej bezpečnosti, ktorá sa má individuálne vypracovať v jednotlivých členských štátoch.
            
         
               (3)
            
            
               Vo vysvetľujúcom dokumente č. 2 sa ako jedno z týchto opatrení uvádza obmedzenie vzniku a šírenia požiaru a dymu v danej oblasti obmedzením tých vlastností stavebných výrobkov, ktoré prispievajú k úplnému rozvinutiu požiaru.
            
         
               (4)
            
            
               Úroveň tohto obmedzenia možno vyjadriť iba z hľadiska odlišných úrovní požiarnej odolnosti výrobkov pri ich konečnom použití.
            
         
               (5)
            
            
               Na základe zosúladeného riešenia bol prijatý systém tried rozhodnutím Komisie 2000/147/ES z 8. februára 2000, ktorým sa vykonáva smernica Rady 89/106/EHS, pokiaľ ide o klasifikáciu reakcie stavebných výrobkov na oheň (3).
            
         
               (6)
            
            
               V prípade oceľových plechov s polyesterovou úpravou a s plastizolovou úpravou je potrebné použiť klasifikáciu ustanovenú v rozhodnutí 2000/147/ES.
            
         
               (7)
            
            
               Reakcia mnohých stavebných výrobkov a/alebo materiálov na oheň v rámci klasifikácie ustanovenej v rozhodnutí 2000/147/ES je preukázaná a regulačným orgánom v oblasti požiarnej bezpečnosti v členských štátoch dostatočne známa, takže tieto štáty nevyžadujú skúšky danej konkrétnej funkčnej vlastnosti,
            
         PRIJALA TOTO ROZHODNUTIE:
   Článok 1
   Stavebné výrobky a/alebo materiály, ktoré spĺňajú všetky požiadavky z hľadiska funkčnej vlastnosti „reakcia na oheň“ bez nutnosti vykonania ďalších skúšok, sa stanovujú v prílohe.
   Článok 2
   Konkrétne triedy, ktoré sa vzťahujú na rôzne stavebné výrobky a/alebo materiály v rámci klasifikácie podľa reakcie na oheň prijatej v rozhodnutí 2000/147/ES, sa stanovujú v prílohe k tomuto rozhodnutiu.
   Článok 3
   V prípade potreby sa výrobky posudzujú s prihliadnutím na ich konečné použitie.
   Článok 4
   Toto rozhodnutie je určené členským štátom.
   
      V Bruseli 2. decembra 2010
      
         
            Za Komisiu
         
         Antonio TAJANI
         
            podpredseda
         
      
   
   
      (1)  Ú. v. ES L 40, 11.2.1989, s. 12.
   
      (2)  Ú. v. ES C 62, 28.2.1994, s. 1.
   
      (3)  Ú. v. ES L 50, 23.2.2000, s. 14.
   
      PRÍLOHA
      V tabuľkách stanovených v tejto prílohe sa uvádzajú stavebné výrobky a/alebo materiály, ktoré spĺňajú všetky požiadavky z hľadiska charakteristík reakcie na oheň bez nutnosti ďalšieho skúšania.
      
         Tabuľka 1
      
      
         Triedy reakcie na oheň v prípade oceľových plechov s polyesterovou úpravou používaných ako jednoplášťové (bez izolácie)
      
      
                  Výrobok
               
               
                  Nominálna hrúbka „t“
                  pokovovaného oceľového plechu (mm)
               
               
                  Profil
               
               
                  Trieda (1)
                  
               
            
                  Pokovovaný oceľový plech, profilovaný alebo plochý, s nominálnou hrúbkou t (mm) a pokrytý na povrchu vystavenom ohňu polyesterovou vrstvou s maximálnou nominálnou hrúbkou 25 μm podľa príslušnej časti EN 14782 a EN 10169, ak táto vrstva nemá hmotnosť viac ako 70 g/m2 a hodnota spalného tepla (PCS) nie je viac ako 1,0 MJ/m2.
                  Povrch oceľového plechu, ktorý nie je vystavený ohňu, môže mať organickú vrstvu za predpokladu, že táto vrstva má hrúbku najviac 15 μm a hodnota spalného tepla nie je vyššia ako 0,7 MJ/m2.
               
               
                  0,40 ≤ t ≤ 1,50
               
               
                  plochý alebo profilovaný (2)
                  
               
               
                  A1
               
            
                  Použitý symbol: PCS = spalné teplo (gross calorific potential).
               
            
         
      
         Tabuľka 2
      
      
         Triedy reakcie na oheň v prípade oceľových plechov s plastizolovou úpravou
      
      
                  Výrobok (3)
                  
               
               
                  Nominálna hrúbka „t“
                  pokovovaného oceľového plechu (mm)
               
               
                  Podrobnosti týkajúce sa zostavovaného celku
               
               
                  Trieda (4)
                  
               
            
                  Pokovovaný oceľový plech, profilovaný alebo plochý, s nominálnou hrúbkou t (mm) a pokrytý na povrchu vystavenom ohňu plastizolovou vrstvou s maximálnou nominálnou hrúbkou 200 μm, ak táto vrstva má hmotnosť ≤ 300 g/m2 a hodnota spalného tepla (PCS) je ≤ 7,0 MJ/m2.
                  Povrch oceľového plechu, ktorý nie je vystavený ohňu, môže mať organickú vrstvu za predpokladu, že táto vrstva má hrúbku ≤ 15 μm a hodnotu spalného tepla (PCS) ≤ 0,7 MJ/m2.
               
               
                  0,55 ≤ t ≤ 1,00
               
               
                  Plochý alebo profilovaný výrobok používaný ako jednoplášťový (bez izolácie) alebo potiahnutý minerálnou vlnou ako súčasť zostavovaného celku (ktorý môže byť dvojplášťový). Ak je výrobok profilovaný, profilovaná (vlnitá) povrchová plocha nemá byť viac ako dvakrát väčšia ako celková (krycia) plocha výrobku.
                  Minerálna vlna má byť minimálne triedy A2-s1,d0. Minerálna vlna má mať hrúbku minimálne 100 mm s výnimkou prípadov, keď materiál (ak sa tam vôbec nachádza) bezprostredne za minerálnou vlnou – vrátane parozábrany – je minimálne triedy A2-s1,d0.
                  Nosná konštrukcia má byť minimálne triedy A2-s1,d0.
               
               
                  C-s3,d0
               
            
                  Použitý symbol: PCS = spalné teplo (gross calorific potential).
               
            
         (1)  Triedy tak, ako sú stanovené v tabuľke 1 prílohy k rozhodnutiu 2000/147/ES.
      
         (2)  Profilovaná (vlnitá) povrchová plocha nemá byť viac ako dvakrát väčšia ako celková (krycia) plocha výrobku.
      Použitý symbol: PCS = spalné teplo (gross calorific potential).
      
         (3)  Tolerancie týkajúce sa nominálnej hrúbky majú byť v súlade s príslušnými normami, tak ako sú uvedené v EN 14782 a EN 14783.
      
         (4)  Triedy, tak ako sú stanovené v tabuľke 1 prílohy k rozhodnutiu 2000/147/ES.
      Použitý symbol: PCS = spalné teplo (gross calorific potential).